open-index/open-wikipedia-markdown huggingface dataset:
Juan Santamaría

**Juan Santamaría** (29. elokuuta 1831 – 11. huhtikuuta 1856) oli costaricalainen sotilas, joka sai surmansa yhdysvaltalaisen William Walkerin filibustereita vastaan käydyssä taistelussa Rivasin kaupungissa Nicaraguassa. Tarinan mukaan vapaaehtoiseksi ilmoittautuneen Santamarían onnistui ratkaista taistelu costaricalaisten hyväksi sytyttämällä filibustereiden kiivaasti puolustama rakennus tuleen juuri ennen kuolemistaan.

Santamarían tarinasta tehtiin 1880-luvulta alkaen costaricalaisen kansallisidentiteetin symboli. 11. huhtikuuta on maassa kansallinen vapaapäivä.

## Elämäkerta
### Nuoruus
Juan Santamaría syntyi Alajuelassa Costa Ricassa 29. elokuuta 1831. Hänen äitinsä Manuela Carvajal (tunnettiin myös nimellä Manuela Gallego) oli yksinhuoltaja. Santamaría itse tunnettiin lempinimellä "El Erizo" kiharien hiuksiensa mukaan. Hän oli etniseltä taustaltaan osittain musta.

### Filibusterit

Vuonna 1856 William Walkerin johtamat *[[filibusterit]]* eli palkkasoturi- ja seikkailijajoukot olivat hyökänneet Keski-Amerikkaan. Tuolloinen maan presidentti Juan Rafael Mora Porras alkoi koota joukkoja heitä vastaan. Santamaría liittyi costaricalaisiin joukkoihin, jotka lähetettiin Nicaraguaan Walkerin filibustereja vastaan. Santamaría oli joukkojen rummunsoittaja. Marssi alkoi Alajuelasta 3. maaliskuuta 1856 ja huhtikuussa joukot olivat saapuneet Rivasin kaupunkiin Nicaraguassa. Walker vastasi costaricalaisten saapumiseen kokoamalla 750 omaa miestään vallatakseen Rivasin takaisin.

### Rivasin taistelu
11. huhtikuuta alkoi kiivas Rivasin taistelu. Taisteluja käytiin lähes jokaisen rakennuksen hallinnasta. Erityisen tunnetuksi rakennuksista tuli niin sanottu "Mesón de Guerra". Walkerin joukkojen oli lopulta onnistunut vallata suuri osa kaupungin strategisista kohteista, mukaan lukien Mesón de Guerra. Costaricalaiset iskivät kuitenkin takaisin filibusterien tukeutuessa Mesón de Guerran rakennukseen. Juan Rafael Mora Porras määräsi rakennuksen sytytettäväksi tuleen sen puolustajien ulos ajamiseksi. Kaksi costaricalaista epäonnistui yrityksessään, kunnes Santamaría ilmoittautui vapaaehtoiseksi. Hän pyysi valtiota huolehtimaan äidistään mikäli hän saisi surmansa ja lähestyi rakennusta katuja pitkin puikkelehtien soihtu kädessään. Santamarían onnistui sytyttää rakennus tuleen ja sen puolustajat pakenivat. Hän oli kuitenkin myös itse saanut surmansa.

## Jälkimaine

Juan Santamarían tarinasta ja sodasta filibustereja vastaan alettiin tehdä costaricalaista sankaritarinaa 1880-luvulla. Santamaríasta tuli kansallisen identiteetin symboli. Hänen kotikaupunkiinsa Alajuelaan pystytettiin vuonna 1891 Aristide Onésime Croisyn suunnittelema pronssipatsas. Costa Rican kansalliskokous julisti puolestaan 11. huhtikuuta kansalliseksi vapaapäiväksi Santamarían kuoleman muistoksi.

Juan Santamarían historiamuseo sijaitsee Alajuelassa ja se avattiin vanhassa vankilarakennuksessa vuonna 1980.

## Lähteet

## Aiheesta muualla
*Juan Santamarían historiamuseo
Baltijos Futbolo Akademija

**Baltijos Futbolo Akademija** on liettualainen jalkapalloseura Vilnan kaupungista. Seura pelaa Liettuan toiseksi korkeimmalla sarjatasolla Pirma lygassa. Seura on perustettu vuonna 2007.

## Kausi

## Lähteet

## Aiheesta muualla
* bfavilnius.lt
* Facebook
* 1lyga.lt
Othmar Karas

** Othmar Karas** (s. 24. joulukuuta 1957) on itävaltalainen poliitikko, joka on toiminut Euroopan parlamentin ensimmäisenä varapuheenjohtajana tammikuusta 2022 lähtien. Hän on ollut Euroopan parlamentin jäsen vuodesta 1999. Hän on Itävallan kansanpuolueen (ÖVP) jäsen, joka puolestaan ​​on sidoksissa Euroopan kansanpuolueeseen.

Karas toimii Euroopan parlamentin talous- ja raha-asioiden valiokunnassa sekä veropäätöksiä ja muita luonteeltaan tai vaikutukseltaan vastaavia toimenpiteitä käsittelevässä erityisvaliokunnassa. Vuosina 2012–2022 hän oli yksi Euroopan parlamentin varapuhemiehistä. Hänet valittiin ensimmäiseksi varapuhemieheksi 18. tammikuuta 2022.

## Lähteet

## Aiheesta muualla

* Official website (in German)
* 
* Declaration of financial interests (in German; PDF file)
Sacrum-Kotimaa

**Sacrum-Kotimaa Oy** on vuonna 2022 muodostunut suomalainen osakeyhtiö. Se syntyi, kun kristillisiin kirjoihin ja kirkollisiin tarvikkeisiin erikoistunut Sacrum Oy osti Kotimaa Oy:n liiketoiminnan eli Kotimaa.fi-verkkosivuston (entinen Kotimaa24), *[[Kotimaa (sanomalehti)|Kotimaa]]*- ja *[[Askel]]*-lehtien julkaisemisen sekä asiakaslehtiin liittyvän toiminnan.

Yhtiöllä on verkkokauppa sacrum.fi sekä myymälä Helsingin ydinkeskustassa osoitteessa Kalevankatu 20 ja se omistaa Tampereella toimivan kirkkotekstiileihin ja kirkon työntekijöiden asuihin erikoistuneen Ateljé Solemniksen sekä Pieksämäellä toimivan logistiikkayksikön ja kynttilätehdas Juhavan. Yhtiö kustantaa Sacrumin nimellä myös seurakuntien käyttöön tarkoitettuja kirjoja.

*Kotimaa*- ja *Askel*-lehtien toimitus sijaitsee Helsingissä Eteläranta 8:ssa.

Sacrum-Kotimaa Oy:n omistaja on Kirkkopalvelut ry, ja sen toimitusjohtaja on Kati Kinnunen.

## Lähteet

## Aiheesta muualla
*Kotimaa.fi
*Sacrum.fi
Poika (jälkeläinen)

**Poika** on nimitys miespuolisesta jälkeläisestä. Naispuolisesta jälkeläisestä käytetään puolestaan nimitystä tytär.

Vuonna 2020 Suomessa oli noin 15 prosenttia enemmän poika- kuin tyttölapsia.

Esiteollisissa yhteiskunnissa ja joissakin nykyisissä maatalouteen perustuvissa maissa pojille annettiin ja annetaan edelleen korkeampi arvo kuin tyttärille. Kiinassa yhden lapsen politiikka oli voimassa vuoteen 2015 asti nopean väestönkasvun hillitsemiseksi. Viralliset tilastot osoittivat, että poikien osuus lapsista oli noussut politiikan voimaantulon jälkeen. Tämä oli johtunut muun muassa tyttölasten yleisestä abortoinnista.

Patrilineaarisissa yhteiskunnissa pojat perivät tavallisesti kiinteistön ennen tyttäriä.

## Lähteet
Nurse 3D

**Nurse 3D** on vuonna 2013 ensi-iltansa saanut yhdysvaltalainen eroottinen 3D-kauhuelokuva, jonka on ohjannut suomalaissukuinen Doug Aarniokoski. Aarniokoski käsikirjoitti elokuvan yhdessä David Lougheryn kanssa. Paz de la Huerta esittää elokuvassa naishoitajaa, josta kuoriutuu öisin viettelevä murhaaja, joka houkuttelee ja murhaa petollisia miehiä. Muita rooleja esittävät muun muassa Katrina Bowden ja Corbin Bleu.

*Nurse 3D* sai maailmanensi-iltansa Zürichin elokuvajuhlilla 28. syyskuuta 2013. Se esitettiin myös Night Visions -festivaaleilla 11. huhtikuuta 2014. Elokuva sai pääosin negatiivisia arvosteluja ilmestyessään ja se oli taloudellinen floppi, tuottaen ainoastaan noin 80 tuhatta dollaria 10 miljoonaan dollarin budjetilla.

Vuonna 2015 Paz de la Huerta haastoi elokuvan tuottajat oikeuteen 55 miljoonasta dollarista väittäen, että toisen näyttelijän kanssa tehdyt jälkidubbaukset olivat loukanneet hänen oikeuksiaan sekä vahingoittanut hänen uraansa. Syytteet hylättiin.

## Näyttelijät

## Lähteet

## Aiheesta muualla
* 
* 
*
Mark Lewis Jones

**Mark Lewis Jones** (s. 1964 Rhosllannerchrugog, Wales) on walesilainen näyttelijä.

Jones on valmistunut näyttelijäksi Royal Welsh College of Music and Dramasta. Hän on ollut teatteriesiintyjänä muun muassa Royal Shakespeare Companyn näytelmissä. Jones on työskennellyt pääasiassa Britanniassa, mutta hän on ollut mukana myös eräissä Hollywood-tuotannoissa, kuten elokuvissa *[[Master and Commander: Maailman laidalla]]* (2003) ja *[[Star Wars: The Last Jedi]]* (2017).

Televisiorooleja Jonesilla on ollut esimerkiksi sarjoissa *[[Chernobyl (televisiosarja)|Chernobyl]]*, *[[The Crown (televisiosarja)|The Crown]]*, *[[Erikoisjoukkue]]*, *[[Game of Thrones]]*, *[[Holby Cityn sairaala]]*, *[[Murhan jäljet]]*, *[[Syrjäinen maa]]* ja *[[Torchwood]]*.

## Lähteet

## Aiheesta muualla
*
Falklandinsaarten jääkiekkomaajoukkue

**Falklandinsaarten jääkiekkomaajoukkue** edustaa Falklandinsaaria kansainvälisissä jääkiekko-otteluissa. Maa ei ole Kansainväisen jääkiekkoliiton IIHF:n jäsen. Saarilla ei ole jääkiekkokaukaloa, mutta saaren noin 3 000 asukkaasta 130–150 harrastaa jääkiekkoilua. Pelaajat harjoittelevatkin pääasiassa rullakiekon ja katukiekon parissa. 

Maan jääkiekkojoukkue on rakennettu Stanley Penguins -joukkueen miesten joukkueen ympärille. Vuoden 2019 LATAM Cupissa joukkue oli osa Rest of the World -joukkuetta, jonka nimi lyhennettiin ROTW. Rest of the World -joukkueessa oli myös pelaajia Kanadasta, Yhdysvalloista, Norjasta ja Yhdistyneestä kuningaskunnasta. Falklandinsaarten joukkue käytti Rest of the World -nimeä, koska Argentiinan jääkiekkomaajoukkueet ilmoittivat, että ne eivät tule saamaan rahoitusta Argentiinan urheiluministeriöstä, mikäli Falklandinsaarten joukkue käyttää varsinaista nimeään turnauksessa ja pelaa Falklandinsaarten lipun alla. Tilanne oli monille asianosaisille pettymys, mutta joukkue päätti silti käyttää Rest of the World - nimeä. Rest of the World -joukkue kuitenkin juhli turnauksessa saavutuksiaan Falklandinsaarten lippujen kanssa.

## Lähteet
Tyypin II kaksisuuntainen mielialahäiriö

**Tyypin II kaksisuuntainen mielialahäiriö** on kaksisuuntaisen mielialahäiriön huonommin tunnettu muoto ja myös tyypillistä kaksisuuntaista mielialahäiriötä vaikeammin tunnistettavissa. Sitä luonnehtii vakavien masennusjaksojen ja hypomaanisten jaksojen vaihtelu, ja kliinistä kuvaa hallitsevat yleensä toistuvat masennusjaksot ja mielialan ailahtelevuus. Tyypin II kaksisuuntainen mielialahäiriö jää helposti tunnistamatta, koska potilaat yleensä hakeutuvat hoitoon vain masennusvaiheissa eivätkä itse tuo hypomaniavaiheita ongelmana esille, sillä silloin he ovat usein kokeneet olevansa elämänsä kunnossa. Tämän vuoksi on tärkeää, että hoitojärjestelmissä systemaattisesti selvitetään masennuspotilailta, onko heillä ollut myös kohonneen mielialan jaksoja.

Tyypin II kaksisuuntaisen mielialahäiriön esiintyvyyden arviointi on vaikeaa, koska hypomanian luotettava diagnosoiminen on erikoislääkäritason osaamista vaativa tehtävä eikä onnistu väestötutkimuksissa. Arviot elinaikaisesta esiintyvyydestä ovat yleensä esittäneet noin 0,5 prosentin väestöosuutta, mutta mikäli lähelle syklotymiaa tulevat epätyypilliset muodot lasketaan mukaan, esiintyvyys on joidenkin tutkimusten mukaan jopa 5–6 prosenttia. Luotettavaa arviota häiriön esiintyvyydestä Suomessa ei ole.

Tyypin II kaksisuuntaisen mielialahäiriön tunnistaminen on haaste terveydenhuollolle, sillä potilaalle voi olla haitaksi, jos häntä hoidetaan masennuslääkkeillä silloin, kun kyse onkin kaksisuuntaisesta mielialahäiriöstä.

## Lähteet
Hollolan sosiaali- ja terveysasema

**Hollolan sosiaali- ja terveyskeskus** on Hollolan kuntakeskuksen, Salpakankaan Terveystien alkupäässä toimiva sosiaali- ja terveyskeskus.

Terveyskeskuksen päivystyksen ollessa suljettu öisin, kiireellistä hoitoa antaa ja lääkäripäivystystä tarjoaa Päijät-Hämeen keskussairaalan yhteydessä Lahdessa toimiva Akuutti24-yhteispäivystys.
 
## Lähteet

## Aiheesta muualla
*Akuutti24 -päivystys (Päijät-Hämeen keskussairaala, Lahti) (akuutti24.fi)
John Hill

**John Hill** -nimisiä henkilöitä ovat:

* John Hill (1716–1775), englantilainen kirjailija, toimittaja ja kasvitieteilijä.
* John Hill (1947–2017), yhdysvaltalainen elokuvakäsikirjoittaja
* John Hill (s. 1950), irlantilais-uusiseelantilainen jalkapalloilija
* John Hill, yhdysvaltalainen musiikkituottaja ja lauluntekijä
* John Hill, kansanedustaja Juho Karvosen (1888–1966) Pohjois-Amerikassa käyttämä nimi
Tytär

**Tytär** on naispuolinen jälkeläinen; tyttö tai nainen suhteessa vanhempiinsa. Tyttären miespuolinen vastine on poika.

Patriarkaalisissa yhteiskunnissa tyttärillä on usein erilaiset tai pienemmät perheoikeudet kuin pojilla. Perheet saattavat mieluummin hankkia poikia kuin tyttäriä ja tyttölasten abortointi voi olla yleistä. Joissakin yhteiskunnissa on tapana, että tytär "myydään" miehelleen, jonka on maksettava morsiamen hinta. Toisissa kulttuureissa saattaa olla käänteinen tapa, jossa vanhemmat maksavat aviomiehelle myötäjäiset korvatakseen tälle vaimon elättämisen aiheuttamia kustannuksia.

## Lähteet
Vladyslav Makogon

**Vladyslav Makogon** (s. 23. marraskuuta 1995 Sumy, Ukraina) on ukrainalaissyntyinen suomalainen maantiepyöräilijä. Vuodesta 2018 Makogon on edustanut Suomen maajoukkuetta ja kokkolalaista GIF-Chebici-tiimiä. Kansainvälisellä tasolla Makogon edustaa UCI Continental CCN Factory Racing -tiimiä.

Makogon voitti kortteliajon Suomen-mestaruuden vuonna 2020. Hän voitti aika-ajon Suomen-mestaruuden vuonna 2023 ja maantie-ajon vuonna 2025. Hän on voittanut joukkueaika-ajon Suomen-mestaruuden vuosina 2018, 2019 ja 2020. Makogon edusti vuonna 2023 Suomea Euroopan-mestaruuskilpailussa, jossa hän saavutti aika-ajossa 26. sijan.

Makogon rikkoi neljä Suomen ennätystä vuonna 2023. Hänen hallussaan on ennätykset 10&nbsp;km:n, 20&nbsp;km:n, 1&nbsp;tunnin ja 50&nbsp;km:n matkoilla. 

## Lähteet
Dadra ja Nagar Haveli ja Daman ja Diu

**Dadra ja Nagar Haveli ja Daman ja Diu** (, , ) on Intian liittoterritorio, joka luotiin liittämällä Dadran ja Nagar Havelin sekä Damanin ja Diun liittoterritoriot yhteen 26. tammikuuta 2020. Territorion pääkaupunki on Daman, joka oli aiemmin Damanin ja Diun pääkaupunki. 

Territorio sijaitsee Intian länsirannikolla ja koostuu neljästä erillisestä alueesta: Dadra, Nagar Haveli, Daman ja Diu. Alueet kuuluivat aikaisemmin Portugalin Intiaan.

## Lähteet
Louvainin katolinen yliopisto

**Louvainin katolinen yliopisto** (, lyhennys **UCLouvain**, tai **UCL**) opiskelijamäärältään Belgian suurin ranskankielinen yliopisto. Sen on saanut alkunsa vuonna 1425 annetusta paavillisesta asetuksesta.  

Lukuvuonna 2020–2021 yliopistossa opiskeli runsaat 33&nbsp;000 opiskelijaa ja työskenteli 6&nbsp;000 henkilöä. Edellisen lukuvuoden (2019–2020) aikana yliopistossa suoritettiin 3&nbsp;045 alempaa korkeakoulututkintoa, 5&nbsp;678 maisteri- tai erikoistumistutkintoa ja yliopistosta valmistui 318 tohtoria.

Yliopisto toimii useilla kampusalueilla useissa kunnissa (Louvain-la-Neuve, Bruxelles Woluwe, Mons, Tournai, Bruxelles Saint-Gilles, Namur ja Charleroi). Pääkampus on Brysselin naapurustossa sijaitsevassa Ottignies-Louvain-la-Neuveissa. Yliopisto ylläpitää muun muassa yliopistosairaalaa lääketieteen opetuksensa yhteydessä.

UCLouvain on tunnettu muun muassa yliopiston epidemiologisen tutkimuskeskuksen vuonna 1988 käynnistämän kansainvälisen suuronnettomuustietokannan (EM-DAT) johdosta.

Kansainvälisissä yliopistovertailuissa UCLouvain luokitellaan Belgian korkeatasoisimpien yliopistojen joukkoon, maailman yliopistojen joukossa kutakuinkin sijaluokkaan 150–300.

Yliopisto kerää opiskelijoilta muiden belgialaisten yliopistojen tavoin lukukausimaksua. Vuosittainen maksu on n. 800 € EU-kansalaisilta ja n. 2500 € muilta.

## Lähteet

## Katso myös

* Leuvenin katolinen yliopisto (KU Leuven), hollanninkielinen yliopisto

## Aiheesta muualla

*
Numeropalvelu

**Numeropalvelu** on yhteystietoyrityksen tarjoama asiointipalvelu, josta käyttäjät voivat kysyä tai hakea tietoa puhelinnumeroiden haltijoista sekä henkilöiden ja yritysten puhelinnumeroita, muita yhteystietoja ja aukioloaikatietoja sekä sijainti- ja ajo-ohjetietoja. Numeropalvelusta saa puhelimitse, verkkosivujen tai sovelluksen avulla tietoja, joita ennen etsittiin käsin puhelinluetteloista, yrityshakemistoista ja niiden karttaliitteistä. Teleoperaattorin velvollisuus yhteystietohakemiston ylläpitämiseen ja yhteystietojen luovuttamiseen perustuu Suomessa lakiin.

## Numeropalveluiden tarjoamia tietoja
Puhelinnumeroista näytetään tyypillisesti seuraavat tiedot:

* liittymän omistajan nimi (alaikäisillä)
* liittymän haltijan nimi
* liittymän omistajan lähiosoite, postinumero ja toimipaikka
* osoitteen karttalinkki
* liittymätyyppi (yksityis- tai yritys-)
* yrityksen käyntiosoite
* yrityksen Y-tunnus (Suomessa)

Osasta palveluista voi tilata taksin tai varata hotellihuoneen. Osalla toimijoista tietoja voi kysyä moottoriajoneuvojen omistajista ja ajoneuvojen teknisistä tiedoista sekä mm. katsastustiedoista.
Verkkopalveluissa numeron oikeellisuus ja paikkakunta näytetään yleensä maksutta, mutta haltija- ja osoitetiedot vaativat kirjautumisen. Osoitetietojen yhteydessä käyttäjälle näytetään usein linkki karttapalveluun, esimerkiksi Google Maps -palveluun. Älypuhelimien lisääntyminen on vaikuttanut numeropalveluiden käyttöön, koska numeroiden haltijatietoja saa myös hakukoneilla. Samalla käyttö soittamalla on lisääntynyt, sillä nettiselaimen käyttö ajaessa on vaikeaa.

## Numeropalvelun tiedonjakelukanavat
Tietoja voi useissa numeropalveluissa hakea puhelimitse, verkkopalvelusta, tekstiviestikyselyllä tai älypuhelinsovelluksella. Useat Suomalaiset numeropalvelut tarjoavat myös ajo-ohjeita ja aikataulutietoja. Osa toimijoista tarjoaa integraatiota yrityksen järjestelmiin.

## Numeropalveluyrityksiä Suomessa
Alan toimijoita Suomessa ovat Fonectan sisaryhtiö 020202 Palvelut, Fonecta-haku,
118, 
16100.fi ja Eniro, ja lopettaneita toimijoita muun muassa Inoa. Näistä 118 toimii ainoastaan puhelinpalveluna ja Eniron 0 100 100 sekä puhelimessa että verkossa. Numeropalveluita on ollut Suomessa ainakin koko 2000-luvun.

## Lähteet
Oravaistenjoki

**Oravaistenjoki** ( tai **) on joki Pohjanmaalla. Se alkaa Vöyrillä sijaitsevasta Röykasjärvestä ja laskee Pohjanlahden Merenkurkkuun Vöyrillä Oravaisissa.

Joen ruotsinkielinen nimi tulee joen varrella sijaitsevasta Kimon kylästä, jossa sijaitsee Kimon ruukki ja Hammarfalletin vesivoimalaitos.

## Katso myös
* Oravaistenjoen vesistö

## Lähteet
Tunturihauta

**Tunturihauta** on folk metal -yhtye Verikalvan kolmas studioalbumi, joka julkaistiin 21. tammikuuta 2022 levymerkillä Scarlet Records.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 8+/10
* Kaaoszine: 

## Lähteet

## Aiheesta muualla
* 
*
Nekrasovkan metroasema

**Nekrasovka** () on yksi Moskovan metron asemista. Se avattiin 3. kesäkuuta 2019.

## Lähteet

## Aiheesta muualla
Hiljaisuuden jooga

**Hiljaisuuden jooga®** yksi kristillisen joogan muoto. Se on sairaalapappi, retriitinohjaaja ja joogaopettaja Heli Harjunpään kehittämä harjoituskokonaisuus, joka yhdistää hathajoogaan pohjautuvia harjoituksia ja kristillistä hiljaisuuden perinnettä sekä rukousta. 

Hiljaisuuden jooga on vuonna 2019 rekisteröity sanapari ja joogamuoto. Sen ohjaaminen edellyttää koulutusta, jota on järjestetty vuodesta 2019 lähtien. Koulutuksen on käynyt yli sata ihmistä, joista suurin osa on Suomen evankelis-luterilaisen kirkon työntekijöitä. Hiljaisuuden jooga on Suomessa tunnetuin kristillisen joogan muoto, ja sitä järjestetään joissain luterilaisissa seurakunnissa. Muun muassa Turun arkkihiippakunnan piispa Mari Leppänen on valmistunut Hiljaisuuden joogan® ohjaajaksi.

Hiljaisuuden jooga on rekisteröity ruotsiksi vuonna 2023 nimellä Stillhetens yoga. Ruotsinkielisen käännöstyön on tehnyt pastori, Hiljaisuuden joogan® opettaja Maria Repo-Rostedt, joka on myös aloittanut Stillhetens yoga® ledare -koulutuksen. 

Hiljaisuuden ystävät ry:n verkkosivulla määritellään: ”Hiljaisuuden joogassa liitytään mystiikan teologiaan, kokemuksellisuuteen, kuuntelevaan rukoukseen ja kontemplaatioon. Hiljaisuuden joogan harjoitukset ovat hiljaisuuden viljelyä koko olemuksella – keholla, mielellä ja hengellä. Niissä avaudutaan kohden sisäistä hiljaisuutta, joka on hengellinen ulottuvuus, jossa mieli hiljenee ja tulee tilaa Jumalan läsnäolon kokemiselle. Ne ovat yhtenäinen meditatiivinen kokonaisuus, miniretriitti.”

Heli Harjunpää on käsitellyt kristillistä joogaa ja Hiljaisuuden joogan taustaa kirjoissaan *Hiljaisuuden tie* (Kirjapaja 2018), *Kiitollisuuden jooga* (Kirjapaja 2019) ja *Hiljaisuuden jooga®* (Hiljaisuuden Ystävät ry. 2022) 

## Katso myös
*Kristillisen mietiskelyn aspekteista

## Lähteet
Versailles’n rauha (täsmennyssivu)

**Versailles’n rauha** voi tarkoittaa seuraavia rauhansopimuksia:

*Versailles’n rauha (1783), Pariisin rauhan yhteydessä solmittu erillinen rauhansopimus yhtäältä Ison-Britannian ja toisaalta Ranskan ja Espanjan välillä
*Versailles’n välirauha (1871), Ranskan–Saksan sodan päättänyt välirauhansopimus ennen lopullista Frankfurtin rauhaa
*Versailles’n rauha (1919), ensimmäisen maailmansodan jälkeinen rauhansopimus Saksan osalta
Ecgwald

**Ecgwald** oli Sussexin kuningas noin 683–685. Hän toimi luultavasti Wessexin kuninkaan Cædwallan alikuninkaana, sillä vuonna 685 päivätyssä asiakirjassa Cædwalla lahjoitti piispa Wilfredille maata Sussexissa, ja asiakirjan on allekirjoittanut "Ecguald subregulus".

## Lähteet
Caselle

**Caselle** voi tarkoittaa ainakin seuraavia:

;paikannimenä:
* Caselle Landi, kunta Pohjois-Italiassa Lodin maakunnassa
* Caselle Torinese, kunta Torinon metropolikaupungissa Piemonten hallintoalueella Italiassa
Thorhild Widvey

**Thorhild Widvey** (s. 9. tammikuuta 1956 Avaldsnes) on norjalainen entinen oikeistopuolue Høyren poliitikko. Hän toimi Norjan öljy- ja energiaministerinä vuosina 2004–2005 ja kulttuuriministerinä vuosina 2013–2015 sekä istui suurkäräjillä vuosina 1989–1997.

## Lähteet

## Aiheesta muualla

* Thorhild Widvey Norjan suurkäräjien verkkosivuilla
Polyneuropatia

**Polyneuropatia** merkitsee ääreishermoston sairautta, jossa sen toiminta heikkenee ulkoisen tai perinnöllisen syyn tai perussairauden vuoksi.  Häiriö voi olla paikallinen tai laajempi. Polyneuropatioita voidaan syntymekanismin perusteella luokitella eri tavoin esimerkiksi tulehduksesta tai myrkkyaltistuksesta johtuvaksi. Länsimaissa yleisin aiheuttaja on diabetes mellitus, mutta eri syntymekanismeja on kuvattu toistasataa kappaletta. Oireita ovat muun muassa  lihasheikkous, tuntopuutokset, kivut sekä autonomisen hermoston toiminnan häiriöt. Hoito on useimmiten oireenmukaista, mutta geeniterapia saattaa tulevaisuudessa olla varteenotettava hoitomuoto niihin polyneuropatioihin, joilla on hallittavissa oleva geneettinen tausta. Eräät polyneuropatiat tunnetaan myös erillisillä tautinimikkeillä, esimerkiksi Charcot-Marie-Tooth-oireyhtymä ja CANVAS.

## Lähteet
Caselle Torinese

**Caselle Torinese** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 13&nbsp;184 asukasta.

## Katso myös
* Torino-Casellen lentoasema

## Lähteet

## Aiheesta muualla
Emma Louhivuori

**Emma Louhivuori** (s. 1992 tai 1993 Espoo) on suomalainen animaatiotaiteilija ja ääninäyttelijä.

Louhivuori opiskeli Turun taideakatemian animaatiolinjalla. Hänen lopputyönsä oli vuonna 2019 valmistunut lyhytanimaatio *Hänen päänsä*.

## Filmografia

### Animaatioelokuvat

* *The Black Box* (2016)
* *Hänen päänsä* (2019)
* *Ilmoitusasia* (2024)

### Näyttelijänä

**[[Herra Heinämäen Lato-orkesteri]]* (1999 / 2015) – Naapurin kakru / Prinsessa
**[[Juurikasvua]]* (2009) – Emmi
**[[Väärät juuret]]* (2009) – Pihla

### Dubbaukset

## Lähteet

## Aiheesta muualla

* 
* The Black Box (Elokuva) Vimeo.
* Hänen päänsä (Traileri) Vimeo.
Chagny (Saône-et-Loire)

**Chagny** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 19 kilometriä Chalon-sur-Saônen kaupungista luoteeseen.

Kaupunkia halkoo kanava Canal du Centre. Keskustassa oleva Saint-Martinin kirkko on rakennettu 1200-luvulla, ja sen nelikulmainen romaaninen kellotorni on luokiteltu historialliseksi muistomerkiksi. Sairaalan apteekki, *L'Apothicairerie de l'Hôpital*, on perustettu 1700-luvun alussa. Apteekissa on nähtävillä alkuperäistä esineistöä sekä historiallinen puupanelointi. Kaupungissa on kolmen Michelin-tähden ravintola *Lameloise*. 


Tiedosto:Chagny_-_Tranchée_du_Canal_du_Centre.jpg|Canal du Centre
Tiedosto:Eglise_Saint-Martin_de_Chagny_Saône_et_loire_Vue_d'ensemble.jpg|Saint-Martinin kirkko
Tiedosto:Restaurant_Lameloise.jpg|Ravintola *Lameloise*


## Lähteet

## Aiheesta muualla
Chagny

**Chagny** voi tarkoittaa seuraavia:

## Maantiede
* Chagny, kunta Ranskassa Ardennesin departementissa
* Chagny, kunta Ranskassa Saône-et-Loiren departementissa
Parvi (sarjakuvahahmo)

**Parvi** (), oikealta nimeltään **Fritz von Meyer**, on superroisto Marvel Comicsin sarjakuvissa ja Hämähäkkimiehen vihollinen, jonka keho koostuu mehiläisistä. Hänen ensiesiintymisensä tapahtui *The Champions*-lehden numerossa 14. Hahmon loivat Bill Mantlo ja John Byrne.

## Fiktiivinen historia
Fritz von Meyer oli yksi Adolf Hitlerin alaisuudessa työskennellyt toksikologiaan ja melittologian erikoistunut huipputiedemies. Toisen maailmansodan jälkeen hän vetäytyi mehiläistarhuriksi Etelä-Amerikkaan, mistä hän löysi mutatoituneen ja älykkään mehiläisparven. Hän yritti orjuuttaa niiden kuningattaren, mutta mehiläiset söivät hänet, jättäen jäljelle vain luurangon. Mutta von Meyerin mieli imeytyi mehiläisten sisään ja yhdistyi niiden kanssa, jolloin hän kykeni manipuloimaan parven mehiläisiä mielensä mukaan ja jopa muodostamaan niistä itselleen tarvittaessa itselleen kehon, alkaen kutsua itseään ”Parveksi”.

## Muissa medioissa
### Televisio
*Parvi esiintyi animaatiosarjan *[[Spider-Man (vuoden 2017 animaatiosarja)|Spider-Man: Maximum Venom]]* jaksoissa ”Hämähäkkimiehen naamio riistuaan” ja ”Sukupolvet”. Sarjassa Parvena toimi nanoteknologialla ohjattavia mehiläisiä käyttävä **Jefferson Davis** (ääninäyttelijänä Alex Désert), Miles Moralesin isä, joka työskenteli Norman Osbornille ja Raymond Warrenille / Sakaalille, suojellakseen poikaansa Hämähäkkimiesten käymien taisteluiden tuholta, tietämättä, että Miles itse oli toinen Hämähäkkimiehistä.

## Lähteet
Ferlo

**Ferlo** on luonnonalue Senegalin pohjoisosassa. Se sijaitsee Senegaljoen laakson ja maan keskiosan maapähkinävyöhykkeen välisellä alueella. Ferlon pinta-ala on noin 57&nbsp;000 neliökilometriä eli 29 prosenttia Senegalin pinta-alasta. Se käsittää Saint-Louisin, Matamin, Diourbelin ja Lougan alueet.

Ferlo on puoliautiomaata, jonka maaperä on lännessä hiekkaista ja idässä kivikkoista ja rautapitoista. Alueen ilmasto on hyvin kuiva, kasvillisuus niukkaa ja asutus vähäistä. Tärkein elinkeino on karjanhoito, jonka edellytykset ovat parantuneet porakaivojen ansiosta. Ruohosavanni toimii fulbejen karjalaumojen kesälaitumena. Kuivina talvikuukausina karja ajetaan lännen ja etelän viljelysmaille, joilta sato on korjattu. Aikaisemmin Ferlo muodosti historiallisen Djolofin valtakunnan ydinalueen, mutta nykyään maanviljely on siellä lähes mahdotonta.

Alueella sijaitsevat muun muassa Ferlo Nordin ja Ferlo Sudin luonnonsuojelualueet.

## Lähteet
Reality

**Reality** on englantilaisen muusikon David Bowien 23. studioalbumi. Se julkaistiin 15. syyskuuta 2003 ja sen on tuottanut Bowie yhdessä pitkäaikaisen yhteistyökumppaninsa Tony Viscontin kanssa. 

Albumi sisältää kaksi coveria: The Modern Lovers -yhtyeen "Pablo Picasso" sekä The Beatlesin kitaristina tunnetun George Harrisonin "Try Some, Buy Some". Albumin julkaisua seurasi maailmankiertue *A Reality Tour*, joka alkoi 7. lokakuuta 2003 Kööpenhaminasta. Bowie sai kesäkuussa 2004 Prahan esityksen aikana sydänkohtauksen, jota seuranneen sepelvaltimotukosdiagnoosin myötä koko kiertue keskeytettiin. Tapahtuneen jälkeen Bowie vetäytyi julkisuudesta eikä julkaissut uutta materiaalia lähes kymmeneen vuoteen ennen singleä "Where Are We Now" ja albumia *[[The Next Day]]* (2013).

## Kappaleet

Kaikki kappaleet on tehnyt David Bowie, ellei toisin mainita.

# 
# 
# 
# 
#  
# 
# 
# 
#  
#  
#  

## Kokoonpano

* David Bowie – laulu, kitara, saksofoni, kosketinsoittimet, syntetisaattori, stylofoni, lyömäsoittimet
* Gerry Leonard – kitara
* Earl Slick – kitara
* David Torn – kitara
* Mark Plati – bassokitara, kitara
* Mike Garson – piano
* Sterling Campbell – rummut
* Gail Ann Dorsey – taustalaulu
* Catherine Russell – taustalaulu

## Arvostelut
* Allmusic: () 
* Metacritic: 74/100
* Pitchfork: 7,3/10
* Soundi: 

## Lähteet
Ray Anthony

**Ray Anthony** (alun perin *Raymond Antonini*; s. 20. tammikuuta 1922 Bentleyville, Pennsylvania) on yhdysvaltalainen swingkauden jazztrumpetisti ja näyttelijä.

Anthony varttui suuressa musikaalisessa perheessä Ohion Clevelandissa. Hän tutustui trumpetinsoittoon isänsä avulla 5-vuotiaana, edistyi nopeasti ja liittyi pian perheen Antonini-orkesteriin. Teini-ikäisenä Anthony johti omaa yhtyettään. Ammattimaisen debyyttinsä hän teki Al Donahuen orkesterin kanssa. Vuosina 1940–1941 Anthony kiersi ja levytti Glenn Millerin kanssa. Tänä aikana hän myös esiintyi yhtyeen jäsenenä musikaalielokuvassa *[[Swingin tahdissa]]* (*Sun Valley Serenade*). Hän vietti lisäksi kuukausia Jimmy Dorseyn big bandissa ennen lähtöään Yhdysvaltain laivaston palvelukseen toisessa maailmansodassa. Hänen asemapaikkansa oli Tyynellämerellä, ja palveluksensa aikana hän pääsi myös johtamaan yhtyettä.

Lähdettyään laivaston palveluksesta vuonna 1946 Anthony perusti oman orkesterinsa (Ray Anthony Orchestra) ja kiersi pitkin Yhdysvaltoja. 1950-luvun alkupuolella hän solmi levytyssopimuksen Capitol Recordsin kanssa. Hän saavutti menestystä sellaisilla levytyksillä kuin "The Hokey Pokey" ja "The Bunny Hop"; jälkimmäisestä tuli hänen kuuluisin laulunsa. Anthony jatkoi kiertämistä ja hyvän vastaanoton saaneiden levytysten tekemistä Capitol Recordsille. Hän pääsi suosionsa myötä osallistumaan myös elokuva- ja televisiotyöhön. Hänellä oli muun muassa roolit elokuvissa *[[The Five Pennies]]*, *[[Joku on syyllinen]]* (*High School Confidential*, 1958) ja *[[Girls Town]]* (1959).

Anthonyn ura näyttelijänä hiipui 1960-luvulla, mutta hän pysyi suosittuna trumpetistina. Hän perusti poporientoituneen Ray Anthony & His Bookend Revue -kokoonpanon. Hän julkaisi myös monia pop- ja rockcoveralbumeita. Hän pysyi aktiivisena 1970-luvulla. 1980-luvulla Anthony oli merkittävä big band -renessanssin edistäjä; hän kiersi muiden swingikoneiden, kuten Buddy Richin, Les Brownin ja Harry Jamesin kanssa. Hän jatkoi esiintymistä ja oman Aero Space Records -yhtiönsä kautta julkaistujen levyjen tekemistä 2000-luvulle saakka.

## Lähteet

## Aiheesta muualla
Mikadonkämmenet

**Mikadonkämmenet** (*Bletilla*) on kämmekkäkasvien heimoon kuuluva kasvisuku.

Sukuun kuuluu viisi tai kuusi lajia, joista yhtä, mikadonkämmentä, kasvatetaan koristekasvina. Luonnonvaraiset mikadonkämmenet kasvavat Kiinassa, Japanissa ja Taiwanilla. Niillä on valkoiset tai violetit 4–5 cm leveät kukat.

## Lajeja
* *Bletilla chartacea*
* *Bletilla formosana*
* *Bletilla guizhouensis*
* *Bletilla ochracea*
* mikadonkämmen (*Bletilla striata*)

## Lähteet
Athenai Diades

**Athenai Diades** (, ) oli antiikin aikainen kaupunki ja kaupunkivaltio (*polis*) Euboian saarella Kreikassa. Se sijoitetaan nykyisen Istiaía-Aidipsóksen kunnan alueelle lähellä nykyistä Loutrá Giáltronin kylää.

## Maantiede

Athenai Diadeen poliksen kaupunkikeskus sijaitsi Strabonin mukaan Kenaionin niemellä lähellä Oreosta eli Histiaiaa. Kaupunkikeskuksen paikkaa ei tunneta varmuudella, mutta se sijoitetaan nykyisin niemen etelärannikolle vastapäätä Aidepsosta, jossa sen akropoliiksi eli linnavuoreksi oletetaan nykyisin nimellä Kastéli tunnettu kukkula. Joskus Athenai Diadeen on ehdotettu olleen sama kaupunki kuin Dion, joka sijaitsi lännempänä, mutta nykyisin tätä näkemystä ei hyväksytä.

Athenai Diadeen kaupunkivaltion hallussa ollut alue käsitti vain osan Kenaionin niemestä, sillä loppuosa oli Dionin poliksen aluetta. Alueen pinta-alaksi on arvioitu alle 25 neliökilometriä.

## Historia

Athenai Diadeen kaupunki on ollut olemassa arkaaiselta roomalaiselle kaudelle. Eforos kertoo, että kreikkalaisessa mytologiassa sen perustaja oli Dias, Abaan poika.

Klassisella kaudella 400-luvulla eaa. Athenai Diades kuului Ateenan johtamaan Deloksen meriliittoon, ja se esiintyy liiton verotusluetteloissa useita kertoja vuosina 452/451–416/415 eaa. 400-luvun eaa. lopulla Athenai Diades oli Histiaia/Oreoksen alaisuudessa. Myöhemmin kaupunki sai itsenäisyyteensä takaisin, sillä se kuului 300-luvulla eaa. toiseen Ateenan liittoon. Sen arvellaan jättäneen liiton noin vuonna 371 eaa. Myöhemmin samalla vuosisadalla Athenai Diades päätyi ilmeisesti jälleen osaksi Histiaiaa, ja esiintyy sen *[[demos (alue)|demoksena]]* ainakin 200-luvulla eaa.

## Rakennukset ja löydökset

Kaupungin akropoliin oletetulta paikalta Kastélin kukkulalta on löydetty muurien osia useista paikoista. Arkeologisten löydösten perusteella paikalla on ollut asutusta neoliittiselta kaudelta lähtien.

## Lähteet
Sauze

**Sauze** voi tarkoittaa ainakin seuraavia:

;paikannimenä:
* Sauze di Cesana, kunta Torinon metropolikaupungissa Piemonten hallintoalueella Italiassa
* Sauze d’Oulx, kunta Torinon metropolikaupungissa Piemonten hallintoalueella Italiassa
* Le Sauze-du-Lac, kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella
Bartolomeo Giuseppe Guarneri

**Bartolomeo Giuseppe Guarneri** (1698 Cremona – 1744 Cremona), kutsuttu myös nimellä *del Gesù* oli italialainen viulunrakentaja. Hänen isoisänsä oli viulunrakentaja Andrea Guarneri, Guarnerin viulunrakentajasuvun perustaja.  
## Elämänvaiheita
Bartolomeo Guarneri aloitti uransa isänsä oppipoikana ehkä vuonna 1720. Ajat olivat vaikeat, sillä monet Cremonan viuluverstaista joutivat tuolloin lopettamaan toimintansa tai ne päätyväit Stradivariuksen alaisuuteen. Guarneri jätti isänsä verstaan vuonna 1722, eikä oli varmaa tietoa missä hän on sen jälkeen oleskellut. 

Tuolta ajalta on säilynyt erittäin harvinainen merkitä, jossa Bartolomeo Guarneri käyttää signeerausta *Andreae Nepos*, joka tarkoittaa sitä että hän yritti toimia itsenäisesti isänsä verstaan ulkopuolella. Asiakirjamerkintöjen mukaan hän osallistui vuonna 1728 erään majatalon remontointiin. Vuonna 1730, isän sairastuttua, hän palasi isänsä verstaaseen päätoimiseksi viulunrakentajaksi. 

Elämänsä viimeisinä vuosina, vuosina 1740 -1744, Bartolomeo Guarneri kehitti viulunrakentamisensa mestarilliseksi. Hänen rakentamistaan viuluista tuli sekä esteettisesti että tekniksesti erittäin korkeatasoisia. 

## Lähteet

## Aiheesta muualla
* http://instrumentbank.canadacouncil.ca/instruments/1729-guarneri-del-gesu-violin
Bekheirias

**Bekheirias** (, ) oli antiikin aikainen kaupunki ja kaupunkivaltio (*polis*) Pontisessa Vähässä-Aasiassa nykyisen Turkin alueella Rizen maakunnassa.

Bekheirias sijaitsi Pontoksen eli Mustanmeren rannalla Vähän-Aasian pohjoisrannikolla. Kaupungista ei tiedetä juuri mitään. Sen mainitsee vain Pseudo-Skylaks, jonka mukaan kaupunki sijaitsi Trapezuksen itäpuolella Bekheirioi-heimon alueella, mutta oli silti kreikkalainen kaupunki. Myös kaupungin satama mainitaan.

## Lähteet
Diakres apo Khalkideon

**Diakres apo Khalkideon** () oli antiikin aikainen kaupunkivaltio (*polis*) Euboian saarella Kreikassa. Se sijaitsi vuoristoisella alueella nimeltä *Diakria* ( tai ), joka sijaitsi koilliseen Khalkiista, mutta sen tarkkaa sijaintia ei tunneta.

Diakres apo Khalkideon eli ”Diakrialaiset Khalkiista” kuului klassisella kaudella 400-luvulla eaa. Ateenan johtamaan Deloksen meriliittoon, ja esiintyy liiton verotusluetteloissa useita kertoja vuosina 434/433–416/415 eaa. Vuonna 425/424 eaa. se mainitaan luetteloissa yhdessä Diakrioin poliksen kanssa, mikä vahvistaa sen, että kyseessä oli eri kaupunki. Diakres apo Khalkideonin arvellaan olleen Khalkiin poliksesta erkaantunut lyhytaikainen poliittinen yhteisö, joka syntyi sen jälkeen, kun Khalkis tuli Ateenan valtaan vuonna 446 eaa. Yhteisön kansalaisesta käytettiin etnonyymiä *Diakreus apo Khalkideon* ().

Yhteisöllä ei välttämättä ollut varsinaista omaa kaupunkikeskusta. Mikäli kaupunkikeskus oli olemassa, sen sijaintia ei tunneta.

## Lähteet
Ukrainan hydrometeorologinen keskus

**Ukrainan hydrometeorologinen keskus** (, lyhyemmin , lyhenne , *UkrHMTs*) on Ukrainan valtiollinen ilmatieteen ja hydrologian palvelu- ja tutkimuslaitos. Keskuksen alaisuudessa toimii 27 tytärorganisaatiota; käytännössä nämä ovat geofysikaalinen keskusobservatorio, kansallinen lentosääkeskus ja 25 alueellista hydrometeorologista keskusta. UHMC:n palveluksessa on noin 4&nbsp;200 työntekijää.

Laitoksen historia alkaa vuodesta 1921, jolloin Ukrainan sosialistisessa neuvostotasavallassa perustettiin ilmatieteellinen laitos. Nykyinen organisaatio, Ukrainan hydrometeorolginen keskus, on muodostettu vuonna 2011 Ukrainan valtion hätäpalvelun yhteyteen.

Ukrainan hydrometeoroginen keskus tarjoaa tietoja Ukrainan asevoimien Hydrometeoroginen keskus.
Tiedosto:УкрГМЦ ДСНС.svg|UHMC SESU
Tiedosto:ГМЦ ЗСУ к.svg|HMC AFU
Ilmatieteellisiä säähavaintoja Ukrainan alueella on tehty jo kauan ennen hydrometeorologisen keskuksen tai sen edeltäjien perustamista alueen kuuluessa Venäjän imperiumin alaisuuteen. Varhaiset säähavaintosarjat alkavat esimerkiksi H’ersonissa vuodesta 1808, Kiovassa vuodesta 1812, Pultavassa vuodesta 1824 ja Luhanskissa vuodesta 1827. 

## Lähteet

## Aiheesta muualla
* Ukrainian Hydrometeorological Center. 100 years anniversary (2021: perinteinen säähavainnonteko ja radioluotaus/ geofysikaalinen keskusobservatorio, Kiova; perinteisen hydrologinen havainnonteko / Kiova; lyhyesti muita toimintoja Ukrainan hydrometeorologisesta keskuksesta)  (youtube.com)
* Pohoda v Ukrajini (esimerkki Ukrainan hydrometeorologisen keskuksen illan tv:n sääennustuksesta 25.–28.1.2022)  (youtube.com)
Paula Vuorela

**Paula Vuorela** (s. 8. toukokuuta 1996) on suomalainen tanssija, koreografi ja tanssinopettaja.

Vuorela on erikoistunut jazztanssiin ja valmistunut ammattitanssijaksi Tukholman Balettakademien jazztanssilinjalta (2021) ja ollut vaihto-opiskelijana Kunsthøgskolen i Oslossa (2020). Lisäksi hän on opiskellut laulua Kulturama-opistossa Tukholmassa (2020). Hän on ennen sitä opiskellut myös Institution of Artsssa Espanjassa Barcelonassa ja Broadway Dance Centressä New Yorkissa.

Vuorela työskentelee Vaasan kaupunginteatterissa tanssijana ja tanssinopettajana Tanssikoulu Kipinässä Vaasassa.

Vuorelan tekninen osaaminen on jazztanssissa, musikaaleissa, baletissa ja nykytanssissa. Lisäksi Vuorela harjoittaa steppiä, improvisaatiota, partnerointia ja ballroom- ja streettanssilajeja.

## Lähteet
* Paula Vuorelan kotisivu 

### Viitteet
Drakanon

**Drakanon** (, ) oli antiikin aikainen kaupunki Ikaroksen saarella (nyk. Ikaría) Kreikassa. Se sijaitsi samannimisellä niemellä, nykyisellä Fanárin eli Fároksen niemellä saaren itäkärjessä.

Drakanon vaikuttaa olleen Therman poliksen eli kaupunkivaltion kaupunkikeskus hellenistiseltä kaudelta lähtien. Muutoin sen historiasta tiedetään vain vähän.

Kaupunki oli rakennettu akropolis-kukkulalle. Joitakin sen muureja on säilynyt. Paikan merkittävin jäänne ovat pyöreän tornin rauniot akropoliin länsiosassa. Torni on rakennettu hellenistisellä kaudella 300-luvun eaa. lopulla tai 200-luvulla eaa. Se on ollut yksi seitsemästä vartiotornista eri puolilla saarta. Rakennelma on kolmikerroksinen ja tehty suurista marmoripaasista. Se on rakennettu noin 50 metrin korkeudelle merenpinnasta laskettuna, ja sen säilyneen osan halkaisija on 8,4 metriä ja korkeus 13 metriä. Alkuperäiseksi korkeudeksi on arvioitu 13,5 metriä. Torni on parhaiten säilynyt koko Egeanmeren alueella, mutta se kärsi vaurioita vuonna 1826, kun amiraali Sachtoúris käytti sitä maalina laivansa tykkien kokeiluun.

Kaupungin muihin löytöihin kuuluvat Eileithyialle omistettu pyhäkkö sekä muiden kulttirakennusten ja sataman jäänteet.

## Lähteet

## Aiheesta muualla
Histoi

**Histoi** () eli **Istoi** (, ) oli antiikin aikainen kaupunki Ikaroksen saarella (nyk. Ikaría) Kreikassa. Se sijaitsi saaren pohjoisrannikolla itään Oinen kaupungista, lähellä nykyistä Évdiloksen kylää.

## Lähteet
Therma (Ikaros)

**Therma** (), myöhemmin **Asklepieis** (), oli antiikin aikainen kaupunki ja kaupunkivaltio (*polis*) Ikaroksen saarella (nyk. Ikaría) Kreikassa. Sen kaupunkikeskus sijaitsi saaren kaakkoisrannikolla lähellä nykyisiä Katafýgion ja Thérman kyliä.

## Maantiede

Therman poliksen kaupunkikeskus sijaitsi alun perin Ikaroksen eli Ikarian saaren lounaisrannikolla pari kilometriä koilliseen saaren nykyisestä keskuksesta Ágios Kírykoksesta. Kaupungin akropolis eli yläkaupunki ja linnavuori sijaitsi jossakin nykyisen Katafýgion eli Katafýgin lähellä. Alakaupunki sijaitsi lähempänä nykyistä Thérmaa. Kaupungin lähistöllä oli sille nimen antaneita kuumia lähteitä. Hellenistisellä kaudella kaupunkikeskus sijaitsi Drakanonissa saaren itäkärjessä.

Therman kaupunkivaltion hallussa olleen alueen kooksi on arvioitu noin 125 neliökilometriä. Ikaroksen saari oli *[[dipolis]]* eli sillä sijaitsi kaksi polista; toinen oli Oine saaren pohjoisrannikolla.

## Historia

Therman historiasta ei tiedetä antiikin lähteistä juuri mitään. Löytöjen perusteella sen paikalla on ollut asutusta jo neoliittisella kaudella. Antiikin aikana kaupunki saattoi olla Joonian Miletoksen siirtokunta, sillä antiikin lähteiden mukaan Ikaroksen saari asutettiin Miletoksesta käsin. Kaupungin kuumat lähteet olivat suosittu parannuspaikka, ja samasta syystä kaupunki oli Asklepioksen kulttipaikka.

Klassisella kaudella 400-luvulla eaa. Therma kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 454/453–429/428 eaa. Therma ja Oine maksoivat liiton jäsenmaksunsa erikseen, toisin sanoen ne eivät olleet *dipolis*-nimityksestä huolimatta valtioliitossa ainakaan tuohon aikaan. Kaupungin kansalaisesta käytettiin etnonyymiä *Thermaīos* ().

Hellenistisellä kaudella 200-luvulla eaa. Therma otti pääjumalansa mukaan uuden nimen *Asklepieis* ja löi omaa rahaa. Kaupunki tuhoutui maanvyörymien seurauksena oletettavasti vuoden 198 eaa. maanjäristyksen yhteydessä. Jossakin vaiheessa hellenististä kautta kaupunkikeskus siirrettiin Drakanoniin. Kuumat lähteet kaupungin vanhalla paikalla kuitenkin säilyivät käytössä myöhemminkin roomalaisella ja vielä bysanttilaisella kaudella.

## Rakennukset ja löydökset

Therman kaupungista itsestään ei ole säilynyt juurikaan jäänteitä. On mahdollista, että kaupungilla ei ollut muureja, vaan se koostui useammasta kylästä. Tärkeimmät siihen liittyvät löydökset ovat kylpylän jäänteet noin 400 metriä kaupungin paikasta itään. Kylpylästä on säilynyt joitakin kammioiden jäänteitä kaarineen. Ne ajoittuvat myöhäiselle roomalaiselle ja varhaiselle bysanttilaiselle kaudelle. Varhaisimmat kallioon kaiverretut osat, kuten vesikanavat ja suorakulmaiset altaat, ovat todennäköisesti tätä vanhempia.

Kaupungin nekropolis on löydetty nykyisen Katafýgion läheltä. Sen haudat ajoittuvat geometriselta ja arkaaiselta kaudelta 400-luvulle eaa. Kaupungin paikalta tehtyjä esinelöytöjä, kuten keramiikkaa, on Ágios Kírykoksen arkeologisessa museossa.

## Lähteet
Oine

**Oine** () eli **Oinoe** (, ) oli antiikin aikainen kaupunki ja kaupunkivaltio (*polis*) Ikaroksen saarella (nyk. Ikaría) Kreikassa. Sen kaupunkikeskus sijaitsi saaren pohjoisrannikolla nykyisen Kámpoksen kylän alueella.

## Maantiede

Oinen poliksen kaupunkikeskus sijaitsi pienessä, nykyisin nimellä Voutsidés tunnetun joen laaksossa Ikaroksen eli Ikarian saaren pohjoisrannikolla. Sen akropoliina eli yläkaupunkina toimi kukkula, joka tunnetaan nykyisin nimellä Agía Eiríni kukkulan rinteessä olevan Pyhälle Irenelle omistetun kirkon mukaan. Alakaupunki sijaitsi kukkulan ja meren välisellä alueella.

Oinen kaupunkivaltion arvellaan käsittäneen saaren koko länsiosan, ja näin sen hallussa olleen alueen kooksi on arvioitu noin 125 neliökilometriä. Ikaroksen saari oli *[[dipolis]]* eli sillä sijaitsi kaksi polista; toinen oli Therma saaren kaakkoisrannikolla.

## Historia

Oine oli Ikaroksen vanhin ja merkittävin kaupunki. Se saattoi olla Joonian Miletoksen siirtokunta, sillä antiikin lähteiden mukaan Ikaroksen saari asutettiin Miletoksesta käsin. Kaupungin nimi saattoi viitata sen ympäristössä viljeltyyn viiniin (). Saarelaiset pitivät kaupunkiaan paikkana, jossa Dionysos ensimmäisenä viljeli viiniä, Pramnian viiniä. Se sai nimensä paikalla olleesta Pramne-nimisestä kivestä. Joskus on kuitenkin ehdotettu, että Oinen nimi olisi juontunut siitä, että kaupunki olisikin ollut Attikan Oinoen siirtokunta.

Klassisella kaudella 400-luvulla eaa. Oine kuului Ateenan johtamaan Deloksen meriliittoon, ja se esiintyy liiton verotusluetteloissa useita kertoja vuosina 454/453–429/428 eaa. sekä vielä 425/424 eaa. Oine ja Therma maksoivat liiton jäsenmaksunsa erikseen, toisin sanoen ne eivät olleet *dipolis*-nimityksestä huolimatta valtioliitossa ainakaan tuohon aikaan. Kaupungin kansalaisesta käytettiin etnonyymejä *Oinaios* () ja *Oinoaios* ().

## Rakennukset ja löydökset

Nykyisen Kámpoksen kylän ympäristöstä on tehty paljon antiikin aikaisia löytöjä. Akropoliilla eli Agía Eirínin kukkulalla on muurien jäänteitä. Löydöksiin lukeutuu myös muun muassa hautareliefejä ja piirtokirjoituksia. Kukkulalla olevien bysanttilaisaikaisen kirkon raunioiden paikalla on ollut varhaisella kristillisellä ajalla rakennettu basilikakirkko. Nykyisen kylän kirkoissa on käytetty antiikin aikaisia pylväitä ja muita osia. Kaupunkiin liittyvät hautausmaat on ajoitettu 400–300-luvuille.

Rannikolla Oinesta noin yhdeksän kilometriä länteen sijainnut Artemis Tauropoloksen temppeli eli Tauropol(e)ion oli todennäköisesti Oinen kaupunkivaltion alueella, vaikka toimikin mitä ilmeisimmin saarelaisten yhteisenä kulttipaikkana. Paikka on ollut kulttikäytössä viimeistään 600-luvulla eaa. ja sen temppeli rakennettiin 500-luvulla eaa.

## Lähteet
Posideion (Euboia)

**Posideion** (, ) oli antiikin aikainen kaupunki ja kaupunkivaltio (*polis*) Euboian saarella Kreikassa. Sen tarkkaa sijaintia ei tunneta varmuudella, mutta se sijoitetaan lähelle nykyistä Istiaía-Aidipsóksen kunnan Vasilikán kylää.

Posideionin kaupunki sijaitsi Euboian pohjoisosissa sen koilliskulman rannikolla, itään Histiaiasta eli Oreoksesta. Kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.

Posideionin historiasta ei tiedetä paljoakaan. Klassisella kaudella 400-luvulla eaa. kaupunki kuului Ateenan johtamaan Deloksen meriliittoon, ja se esiintyy liiton verotusluetteloissa vuonna 425/424 eaa. Posideionin oletetaan tulleen Histiaia/Oreoksen alaisuuteen 300-luvulla eaa., ja se esiintyy Histiaian *[[demos (alue)|demoksena]]* ainakin 100-luvulla eaa. Kaupungin kansalaisesta käytettiin etnonyymiä *Poseiditēs* ().

## Lähteet
Tanskan ilmatieteen laitos

**Tanskan ilmatieteen laitos** (, lyhennys **DMI**) on Tanskan kansallinen ilmatieteen alan  palvelu- ja tutkimuslaitos. Sen päätoimipiste sijaitsee Kööpenhaminassa.

Tanskan ilmatieteen laitos perustettiin vuonna 1990, kun Tanskan ilmatieteen instituutti, Tanskan lentosääpalvelu ja Tanskan armeijan sääpalvelu yhdistettiin.

Tanskan ilmatieteen laitoksella on n. 250 työntekijää. He työskentelevät pääasiassa Kööpenhaminassa, mutta myös Karupin ja Skrydstrupin lentoasemilla ja Grönlannissa. Tanskan ilmatieteen laitos koostuu seuraavista eri osastoista: IT ja talous, tutkimus ja kehitys, käyttö, vapaa data, viestintä ja yhteistyö, HR ja sihteeristö.

## Tutkimustoiminta
DMI:llä on tutkimus- ja kehitysosasto, jossa työskentelee yli 70 tutkijaa ja tohtoriopiskelijaa. Tutkimus rahoitetaan pääosin ulkopuolisten rahastojen, mm. EU:n apurahojen tai Tanskan tutkimusneuvostojen apurahojen avulla. Pieni osa DMI:n kehittämisestä rahoitetaan rahoituslain kautta.

DMI:n tutkimustoiminta on sovelluslähtöistä. Laitos kehittää esimerkiksi malleja, joilla voidaan ennustaa säätä, ilmastoa tai aineiden leviämistä ilmassa tai meressä. Laitos testaa, kuinka satelliittien mittaukset voidaan parhaiten muuntaa käyttökelpoiseksi tiedoksi. Laitos tutkii ja kartoittaa tulevaisuuden ilmastoa, jotta tämän päivän Tanska voi investoida viisaasti pitkän aikavälin kestävään infrastruktuuriin.

## Lähteet

## Aiheesta muualla
Kuituherneet

**Kuituherneet** (*Crotalaria*) on hernekasvien heimoon kuuluva kasvisuku. Suvun aiempi nimi on myös **kalkkaropalot**. Kuituherneisiin kuuluu noin 700 lajia, jotka kasvavat trooppisilla ja subtrooppisilla alueilla, etenkin Afrikassa.

Joitakin lajeja viljellään kuitukasveina tai eläinten rehuksi; toisia käytetään rohtoihin tai koristekasveina. Kuituherne (*Crotalaria juncea*) on tunnettu Intiassa jo 600-luvulta eaa.

## Lähteet
Lamppuharjat

**Lamppuharjat** (*Callistemon*) on Australiassa esiintyvä myrttikasvisuku, joka yhdistetään mahdollisesti kaarnamyrtteihin. Suvun lajimäärästä ei ole yksimielisyyttä, mutta Australiassa lukumäärän arvioidaan olevan noin 40. Lamppuharjoihin kuuluu puita ja pensaita, värikäskukkaisia lajeja käytetään koristekasveina.

## Lajeja
* tulilamppuharja (*Callistemon citrinus* (Curtis) Skeels)
* jäykkälamppuharja (*Callistemon linearis* (Schrad. & J.C.Wendl.) Colvill ex Sweet, syn. *C. rigidus* R.Br. ja *Melaleuca linearis* Schrad. & J.C.Wendl.)
* pajulamppuharja (*Callistemon salignus* (Sm.) Colv. ex Sweet)
* hurmelamppuharja eli lamppuharja (*Callistemon speciosus* (Sims) Sweet)
* töppölamppuharja (*Callistemon subulatus* Cheel)
* norjalamppuharja (*Callistemon viminalis* (Sol. ex Gaertn.) G.Don)

## Lähteet

## Aiheesta muualla
* Finto: Kassu – Kasvien suomenkieliset nimet: ''Callistemon''
* Suomen Lajitietokeskus: Lamppuharjat – ''Callistemon''